**Integruota pasaulio pažinimo, informatikos ir šokio pamoka**

**„Ką kalba ženklai?“**

**Integruojama tema**: sutartiniai ženklai,

**Integruojami dalykai:** pasaulio pažinimas, informatika ir šokis

**Pamokos tikslas:** mokiniai, susipažinę su sutartiniais ženklais, Vilniaus geležinkelio stotyje (LTG) dirbdami grupėse, suras, atpažins ir atkoduos ženklus bei atkurs judesiais ritminę seką.

**Pamokos planas:**

**Įvadas:**

1. Atvykus į Vilniaus geležinkelio stotį, mokiniams pateikiami klausimai: Ką darytum, jei keliaudamas nemokėtum paklausti? Kokius sutartinius ženklus žinai? (informaciniai, draudžiamieji) Ką jums sako ženklai, kuriuos jūs pastebite?   
   Mokiniai supažindinami su pamokos tema ir uždaviniu.

**Veikla:**

1. Sužadinimui parodomi sutartiniai ženklai (priedas Nr.1) ir paklausiama, ką jie reiškia.
2. Mokiniai padalinami į dvi grupes: raudonųjų ir mėlynųjų; išdalinami lapai su sutartiniais ženklais (Priedas Nr.2);
3. Grupės, lydimos mokytojų, ieško stotyje sutartinių ženklų, suradę ženklą, pasižymi jį ir pasitarę įvardina ženklo reikšmę.
4. Grupės viena kitai pristato informaciją su paaiškinimu.
5. Mokiniai paskirstomi į 4 grupes, vadovaujantis žaidimu. Žaidimo taisyklės: vaikai sustoja ratu, mokytojos ant vaiko kaktos užklijuoja lapelį su viena iš 4 spalvų (raudona, mėlyna, geltona, žalia). Vaikai be žodžių suranda savo grupės narius pagal lapelio spalvą (Priedas Nr. 3);
6. Mokytojas kiekvienai grupei duoda po lapą su užkoduota ritmine seka. (Priedas Nr. 4) Grupėse mokiniai atkoduoja ir atlieka judesiais ritminę seką.

**Refleksija:** mokytoja pakartoja klausimus, kuriuos pateikia pamokos pradžioje. Mokytojos vertina atliktas užduotis. Vaikai, naudodami kūno kalbos ženklus, įsivertina įsitraukimą į pamokos užduotis, gebėjimą dirbti grupėje ir savijautą.